als_Latn dik_Latn sag_Latn
Kështu ka ndodhur natën e 29 gushtit në Himarë, ku këngëtarja ka qenë e ftuar të këndonte në club “Oasis”, së bashku me Mc Kresha dhe Çiljeta Xhilagën. Pasi kanë performuar në natën e tyre, në një moment pushimi ku nata ka vazhduar në club me DJ, ajo dhe Mc Kresha janë larguar me nga një shishe birrë në dorë në dalje të club-it, dhe për pak minuta nuk kanë ngurruar aspak që të shkëmbejnë prekje e puthje në prani të shumë pushuesve, që ndodheshin e aty. Ata kanë vijuar me skena erotike, duke u zhveshur aty, sa kanë detyruar të pranishmit që ndodheshin me pushime dhe për të dëgjuar koncertin e tyre, të largoheshin një nga një duke u ndier në siklet. Sipas personave që kanë qenë të pranishëm, intimiteti i tyre i shfaqur në publik nuk ka qenë thjesht me momente, apo me gjeste të shkurtra përkëdheljesh, por me zhveshje e ekzagjerime, sa ata kanë dalë jashtë kontrollit, duke harruar se po i shihnin të tjerët. Madje, nuk kanë qenë as gjeste dashurie, por më shumë ngjanin si skena filmash pornografikë, siç i kanë komentuar të pranishmit.
Kush është Mc Kresha
Ai është një reper që ka bërë për vete shumë fansa, ndërkohë që për shqiptarët u bë i njohur më shumë në klipin “Cash”, në bashkëpunim me Aurela Gaçen. Djali nga Mitrovica më 5 shtator ka mbushur 27 vjeç, një diferencë moshe 5-vjeçare nga Rozi. Edhe pse emri i tij është Kreshnik Fazliu, të gjithë e njohin me pseudonimin Mc Kresha. Dy këngë të njëpasnjëshme të lançuara nga ai, e kanë bërë rep-këngëtarin Mc Kresha, një ndër më të kërkuarit së fundi. Këngët e tij “Lej flleshat” dhe bashkëpunimi me anëtarin e grupit “TDS”, “Dr Mic” me këngën “Lyrical WarFare” janë ndër këngët më të dëgjuarat në radio dhe televizionet kosovare. Kënga “Lej flleshat” është punuar në studion e Enis Preshevës, ndërsa “Lyrical WarFare”, në studion e Genc Prelvukajt. Por këto dy këngë nuk janë sukseset e vetme, me të cilat është karakterizuar Mc Kresha. “Souljah” është një bashkëpunim mes Mc Kreshës, Lyrical Son dhe një djaloshi të ri, të quajtur Noga.
Deri tani duke se Mc Kresha nuk është përfshirë në thashetheme për lidhjet e tij me femra, ndërkohë që ka bashkëpunuar me këngëtare, si: Leonora Poloska, Dafina Rexhepi etj. Ai bie në sy për përmasat e mëdha trupore, pikërisht 1. 94 m i gjatë dhe peshë 104 kg. Nëse do flisnim për idhujt e tij, është fans i Mary J. Blige dhe futbollistit Steven Gerrard. Së fundi, ai promovoi në Kosovë albumin e fundit me titull “Për inat tnjoni-tjetrit”, me Lyrical son dhe disa bashkëpunime me Big Bastën. Reperi i njohur kosovar Mc Kresha, para disa muajsh ishte pjesë e reality “VIP shpija” në Kosovë, lojë në të cilën vitin e kaluar u bë pjesë dhe Rozana Radi.
als_Latn als_Latn als_Latn als_Latn